# Službeni list C 325A/29.

| | ISSN 1977-1088 |
| --- | --- |
| Službeni list
  Europske unije | C 325A |
| | |
| Hrvatsko izdanje | Informacije i objave | Godište 65.29. kolovoza 2022. |

ISSN 1977-1088

Službeni list

Europske unije

C 325A

Hrvatsko izdanje

Informacije i objave

Godište 65.29. kolovoza 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Ured Zajednice za biljnu raznolikost |
| 2022/C 325 A/01 | Poziv na iskaz interesa za dužnost predsjednika Žalbenog vijeća Ureda Zajednice za biljne sorte – COM/2022/20088 | 1 |

Sadržaj

Stranica

V.   Objave

ADMINISTRATIVNI POSTUPCI

Ured Zajednice za biljnu raznolikost

2022/C 325 A/01

Poziv na iskaz interesa za dužnost predsjednika Žalbenog vijeća Ureda Zajednice za biljne sorte – COM/2022/20088

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Ured Zajednice za biljnu raznolikost

| 29.8.2022 | HR | Službeni list Europske unije | CA 325/1 |
| --- | --- | --- | --- |

29.8.2022

HR

Službeni list Europske unije

CA 325/1

---

Poziv na iskaz interesa za dužnost predsjednika Žalbenog vijeća Ureda Zajednice za biljne sorte

COM/2022/20088

(2022/C 325 A/01)

O nama

Ured Zajednice za biljne sorte (dalje u tekstu „CPVO” ili „Ured”) neovisna je agencija EU-a utemeljena Uredbom Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1). CPVO je agencija EU-a s pravnom osobnošću odgovorna za upravljanje sustavom oplemenjivačkih prava na biljnu sortu Zajednice, kojim se na razini Europske unije štiti pravo intelektualnog vlasništva za nove biljne sorte. Zadaća je CPVO-a uspostaviti i održavati učinkovit sustav prava intelektualnog vlasništva kojim se potiče stvaranje novih biljnih sorti u korist društva.

Sjedište Ureda nalazi se u Francuskoj, u Angersu. Ima oko 50 zaposlenih, a godišnji proračun od oko 20 milijuna EUR uglavnom se financira prihodima od raznih naknada koje Ured naplaćuje.

Dodatne informacije mogu se pronaći na internetskim stranicama CPVO-a: https://cpvo.europa.eu.

Navedenom Uredbom (EZ) br. 2100/94 predviđeno je osnivanje jednog ili više žalbenih vijeća u okviru Ureda. Žalbeno vijeće osniva se Uredbom Komisije (EZ) br. 874/2009 (2) i odgovorno je za odlučivanje o žalbama protiv odluka Ureda koje se, među ostalim, odnose na dodjelu ili odbijanje oplemenjivačkog prava na biljnu sortu Zajednice, prigovore na dodjelu prava, ništavnost ili ukidanje oplemenjivačkog prava na biljnu sortu Zajednice te na dodjelu ili odbijanje obveznih licencija.

Žalbeno vijeće sastoji se od predsjednika, dvaju članova i njihovih zamjenika. Ako Žalbeno vijeće smatra da narav žalbe to zahtijeva, može pozvati do dva dodatna člana.

Više informacija o Žalbenom vijeću potražiti na internetskim stranicama CPVO-a: https://cpvo.europa.eu/en/about-us/law-and-practice/board-appeal.

Opis radnog mjesta

CPVO traži predsjednika Žalbenog vijeća Ureda (m./ž.).

Predsjednik:

| — | odabire za svaki pojedinačni predmet druge članove i njihove odnosne zamjenike s popisa kvalificiranih članova koji je utvrdilo Upravno vijeće Ureda, |
| --- | --- |

—

odabire za svaki pojedinačni predmet druge članove i njihove odnosne zamjenike s popisa kvalificiranih članova koji je utvrdilo Upravno vijeće Ureda,

| — | predsjeda Žalbenim vijećem Ureda i izvršava ovlasti koje su Uredbom (EZ) br. 2100/94 povjerene predsjedniku. |
| --- | --- |

—

predsjeda Žalbenim vijećem Ureda i izvršava ovlasti koje su Uredbom (EZ) br. 2100/94 povjerene predsjedniku.

| — | predstavlja CPVO i sudjeluje u radu mreže međuagencijskih postupaka („IAAPN”) radi promicanja suradnje, koordinacije, razmjene znanja i najbolje prakse u žalbenim postupcima i pitanjima od zajedničkog interesa među agencijama EU-a u kojima je osnovano žalbeno vijeće ili ekvivalentno tijelo. |
| --- | --- |

—

predstavlja CPVO i sudjeluje u radu mreže međuagencijskih postupaka („IAAPN”) radi promicanja suradnje, koordinacije, razmjene znanja i najbolje prakse u žalbenim postupcima i pitanjima od zajedničkog interesa među agencijama EU-a u kojima je osnovano žalbeno vijeće ili ekvivalentno tijelo.

Predsjednik/-ca Žalbenog vijeća je neovisan/-na. U donošenju odluka ne obvezuju ga/je nikakvi naputci.

Zamjenik predsjednika obavlja predsjednikove zadaće u njegovoj odsutnosti.

Zahtjevi

| — | Kandidat mora biti državljanin države članice EU-a. |
| --- | --- |

—

Kandidat mora biti državljanin države članice EU-a.

| — | Kandidat ne smije obnašati nijednu drugu dužnost u Uredu Zajednice za biljne sorte. |
| --- | --- |

—

Kandidat ne smije obnašati nijednu drugu dužnost u Uredu Zajednice za biljne sorte.

| — | Kandidat mora imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. |
| --- | --- |

—

Kandidat mora imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a.

| — | Osim toga:






  — | kandidat mora imati sveučilišnu diplomu iz područja prava, po mogućnosti magisterij u području prava intelektualnog vlasništva i/ili biljnih sorti. |
| --- | --- | --- |

—

Osim toga:

—

kandidat mora imati sveučilišnu diplomu iz područja prava, po mogućnosti magisterij u području prava intelektualnog vlasništva i/ili biljnih sorti.

| — | Najmanje 10 godina radnog iskustva na poslijediplomskoj razini (4) u području intelektualnog vlasništva, oplemenjivačkih prava na biljnu sortu ili registracije biljnih sorti. |
| --- | --- |

—

Najmanje 10 godina radnog iskustva na poslijediplomskoj razini (4) u području intelektualnog vlasništva, oplemenjivačkih prava na biljnu sortu ili registracije biljnih sorti.

| — | sudsko ili srodno iskustvo u području intelektualnog vlasništva je prednost, kao i administrativno i upravno iskustvo, po mogućnosti stečeno u javnoj službi države članice ili međuvladine organizacije. |
| --- | --- |

—

sudsko ili srodno iskustvo u području intelektualnog vlasništva je prednost, kao i administrativno i upravno iskustvo, po mogućnosti stečeno u javnoj službi države članice ili međuvladine organizacije.

Prethodno navedeni uvjeti moraju biti ispunjeni do isteka roka za podnošenje prijava.

Odabir i imenovanje

Aktualni mandat predsjednika Žalbenog vijeća traje do 18. veljače 2023. U skladu s Uredbom (EZ) br. 2100/94, Vijeće Europske unije odlučuje o imenovanju predsjednika na temelju popisa kandidata koji predlaže Europska komisija nakon dobivenog mišljenja Upravnog vijeća Ureda Zajednice za biljne sorte.

Svrha ovog poziva na iskaz interesa jest omogućiti Europskoj komisiji da sastavi uži popis kandidata za funkciju predsjednika Žalbenog vijeća, koji će proslijediti Vijeću. Kandidati moraju imati na umu da uvrštenje na popis nije jamstvo da će biti imenovani.

Europska komisija osnovat će povjerenstvo za odabir. Ono će na razgovor pozvati kandidate čiji profil, na temelju njihovih sposobnosti i prethodno navedenih kriterija, najbolje odgovara specifičnim zahtjevima radnog mjesta. Nakon tih razgovora Europska komisija sastavit će popis kandidata, koji će dostaviti Upravnom vijeću Ureda radi donošenja mišljenja, a zatim će ga dostaviti Vijeću. Kandidati mogu biti pozvani na razgovor s mjerodavnim povjerenikom.

Mandat je pet godina. Može se obnoviti u skladu s Uredbom (EZ) br. 2100/94.

Jednake mogućnosti

Europska komisija i CPVO primjenjuju politiku jednakih mogućnosti i nediskriminacije. CPVO je poslodavac koji pruža jednake mogućnosti i prihvaća prijave bez obzira na spol, rasu ili etničko podrijetlo, vjeru ili uvjerenje, dob ili spolnu orijentaciju, bračni status ili obiteljsku situaciju. Svi kandidati koji sudjeluju u postupku odabira dobit će jednaku priliku da pokažu svoje sposobnosti. Zapošljavanje se provodi na što je moguće široj zemljopisnoj osnovi među državljanima svih država članica Europske unije.

Uvjeti zapošljavanja

Predsjednik nije dužan prekinuti svoju trenutačnu profesionalnu djelatnost, ali ona mora biti u skladu sa zahtjevima koji se odnose na neovisnost članova Žalbenog vijeća. Pravilnik o osoblju za dužnosnike Europske unije i Uvjeti zaposlenja ostalih službenika Europske unije (dalje u tekstu „Pravilnik o osoblju”) ne primjenjuju se na predsjednika, zamjenika predsjednika i članove Žalbenog vijeća (članci 31. i 47. Uredbe (EZ) br. 2100/94) koji već nisu zaposleni kao službenici Europske unije.

Od predsjednika se očekuje da bude dostupan za obavljanje navedenih dužnosti najmanje 10 dana u kalendarskoj godini.

Odlukom Upravnog vijeća CPVO-a od 19. rujna 2019. utvrđeno je sljedeće:

| A) | Naknada za rad predsjednika Žalbenog vijeća koji je službenik EU-a iznosi kako slijedi:






  1. | Službenici EU-a koji su aktivno zaposleni u instituciji, agenciji ili tijelu EU-a i imenovani za obnašanje dužnosti u Žalbenom vijeću CPVO-a ne smiju od drugih institucija EU-a primati naknadu za rad, nego samo naknadu troškova službenih putovanja, u skladu s Pravilnikom o osoblju. U tu je svrhu prikladno da imenovanje za obnašanje dužnosti predsjednika u Žalbenom vijeću CPVO-a bude usuglašeno s institucijom ili agencijom EU-a u kojoj je službenik zaposlen. |
| --- | --- | --- |

A)

Naknada za rad predsjednika Žalbenog vijeća koji je službenik EU-a iznosi kako slijedi:

1.

Službenici EU-a koji su aktivno zaposleni u instituciji, agenciji ili tijelu EU-a i imenovani za obnašanje dužnosti u Žalbenom vijeću CPVO-a ne smiju od drugih institucija EU-a primati naknadu za rad, nego samo naknadu troškova službenih putovanja, u skladu s Pravilnikom o osoblju. U tu je svrhu prikladno da imenovanje za obnašanje dužnosti predsjednika u Žalbenom vijeću CPVO-a bude usuglašeno s institucijom ili agencijom EU-a u kojoj je službenik zaposlen.

| 2. | CPVO može sklopiti sporazum na razini službi (SLA) ili memorandum o razumijevanju (MoU) s institucijom EU-a ili agencijom EU-a kako bi regulirao uvjete troškova (među ostalim troškova službenih putovanja) njihova osoblja koje obnaša dužnosti u Žalbenom vijeću CPVO-a. |
| --- | --- |

2.

CPVO može sklopiti sporazum na razini službi (SLA) ili memorandum o razumijevanju (MoU) s institucijom EU-a ili agencijom EU-a kako bi regulirao uvjete troškova (među ostalim troškova službenih putovanja) njihova osoblja koje obnaša dužnosti u Žalbenom vijeću CPVO-a.

| B) | Naknada za rad predsjednika Žalbenog vijeća koji nije službenik EU-a iznosi kako slijedi:






  1. | Naknada za puni radni dan (1 dan/8 sati): 500 EUR; |
| --- | --- | --- |

B)

Naknada za rad predsjednika Žalbenog vijeća koji nije službenik EU-a iznosi kako slijedi:

1.

Naknada za puni radni dan (1 dan/8 sati): 500 EUR;

| 2. | Najveća naknada za rad za jedan žalbeni postupak: 7 500 EUR. |
| --- | --- |

2.

Najveća naknada za rad za jedan žalbeni postupak: 7 500 EUR.

| 3. | Uz navedene naknade za rad predsjednik Žalbenog vijeća imat će pravo na sljedeće:






  a) | naknadu za putne troškove i troškove boravka u skladu s najnovijim pravilima o naknadi troškova stručnjaka koji dolaze na sastanke CPVO-a ili putuju na sastanke u ime CPVO-a; |
| --- | --- | --- |

3.

Uz navedene naknade za rad predsjednik Žalbenog vijeća imat će pravo na sljedeće:

a)

naknadu za putne troškove i troškove boravka u skladu s najnovijim pravilima o naknadi troškova stručnjaka koji dolaze na sastanke CPVO-a ili putuju na sastanke u ime CPVO-a;

| b) | Jedan dodatni radni dan za trajanje putovanja u Angers i iz Angersa, pod uvjetom da se usmena rasprava doista održi i putovanje traje više od jednog sata. Ako Žalbeno vijeće ispituje više predmeta tijekom jednog ili više uzastopnih dana, odobrava se samo jedan dodatan dan za trajanje putovanja. |
| --- | --- |

b)

Jedan dodatni radni dan za trajanje putovanja u Angers i iz Angersa, pod uvjetom da se usmena rasprava doista održi i putovanje traje više od jednog sata. Ako Žalbeno vijeće ispituje više predmeta tijekom jednog ili više uzastopnih dana, odobrava se samo jedan dodatan dan za trajanje putovanja.

Točka 3. ne bi se primjenjivala u slučajevima u kojima se rasprava održava virtualno.

Rasprave Žalbenog vijeća održavaju se u sjedištu CPVO-a u Francuskoj, u Angersu, ili virtualno.

Radno mjesto dostupno je od 19. veljače 2023.

Neovisnost i izjava o mogućem sukobu interesa

Prije preuzimanja dužnosti predsjednik Žalbenog vijeća dužan je potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost (5).

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete, osobito uvjete o traženom stupnju obrazovanja, radnom iskustvu i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu adresu e-pošte, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati trebaju učitati svoj životopis u PDF formatu, po mogućnosti u formatu za životopise Europass (6) i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu

Rok za prijavu

Rok za prijavu istječe 29. rujna 2022. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele se prijave ne prihvaćaju.

Važna obavijest za kandidate

Podsjećamo da je rad komisija za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči obradu osobnih podataka kandidata u skladu s Uredbom (EU) 2018/1725 Europskog parlamenta i Vijeća (7). To se osobito odnosi na povjerljivost i sigurnost takvih podataka.

---

(1)  SL L 227, 1.9.1994., str. 1.

(2)  Uredba Komisije (EZ) br. 874/2009 od 17. rujna 2009. o utvrđivanju provedbenih pravila za primjenu Uredbe Vijeća (EZ) br. 2100/94 vezano uz postupke pred Uredom Zajednice za zaštitu biljnih sorti (SL L 251, 24.9.2009., str. 3).

(3)  https://eur-lex.europa.eu/legal-content/HR/TXT/?uri=CELEX%3A01958R0001-20130701

(4)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(5)  U skladu s CPVO-ovom Politikom sprečavanja sukoba interesa i postupanja u slučaju sukoba interesa koju je Upravno vijeće CPVO-a donijelo na sastanku održanom 7. listopada 2021.

(6)  Upute za izradu životopisa Europass mogu se pronaći na: https://europa.eu/europass/en/create-europass-cv

(7)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018, str. 39.).

---